[image: image1.png]


NARVA LINNAVALITSUSE
LINNAVARA- JA MAJANDUSAMET

ÕIEND

nõusoleku andmise kohta Narva linna omandis olevat  Kangelaste 37b kinnistut 
koormava hoonestusõiguse isikliku kasutusõigusega koormamiseks

        14.12.2005

31.07.2000.a sõlmisid Narva linn ja OÜ Narsil (registrikood 10580694) hoonestusõiguse seadmise lepingu munitsipaalmaale aadressil Kangelaste 37B, Narvas.

Narva Elektrivõrk AS volitatud esindaja 08.11.2004.a avalduse alusel sõlmiti 15.09.2005.a. Narvas Kangelaste 37B maa-alale isikliku kasutusõiguse seadmise leping.

Isikliku kasutusõiguse seadmine on vajalik tehnilise rajatise (kaabliliinide) paigaldamiseks Narva linna omandis olevale maale hoonestaja huvides.

Asjaõigusseaduse § 249 lg 2 kohaselt on hoonestusõiguse koormamiseks asjaõigusega vajalik omaniku nõusolek, kui selline tingimus on kinnistusraamatusse kantud.
Narva Linnavolikogu 17.03.2005.a määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 53 kohaselt peab hoonestusõiguse asjaõigusega koormamisel olema Narva linna kirjalik nõusolek. Vastavasisuline nõusolek või keeldumine vormistatakse Narva Linnavalitsuse õigusaktiga ja selle kohta tehakse kinnistusraamatus vastav kanne.

Ida-Viru Maakohtu kinnistamisosakonna 22.11.2005.a. määruse alusel kohustati Narva linna esitama kinnistusosakonnale notariaalselt kinnitatud nõusoleku isikliku kasutusõiguse sissekandmiseks kinnistusraamatusse tähtajaga kuni 31.12.2005.a.

Seoses eeltooduga esitab Linnavara- ja Majandusamet antud küsimus Narva Linnavalitsuse istungile korralduse vastuvõtmiseks.

